*BOSNA I HERCEGOVINA БOСНA И ХEРЦEГOВИНA*

*FEDERACIJA BOSNE I HERCEGOVINE ФEДEРAЦИJA БOСНE И HEРЦEГOВИНE*

 *PARLAMENT FEDERACIJE ПAРЛAMEНT ФEДEРAЦИJE*

*PREDSTAVNIČKI/ZASTUPNIČKI DOM ПРEДСTAВНИЧКИ ДOM*

Broj: 01-02-510/22

Sarajevo, 18.03.2022. godine

**Z A P I S N I K**

**14.VANREDNE SJEDNICE PREDSTAVNIČKOG DOMA PARLAMENTA FEDERACIJE BIH, održane 09.03.2022. godine**

Sjednica je počela u 18.22.

Sjednicom je predsjedavao potpredsjedavajući Mladen Bošković.

Potredsjedavajući Bošković pozdravio je zastupnice i zastupnike, goste kao i predstavnike akreditiranih medijskih kuća koji prate rad sjednice.

Odsustvo sa sjednice opravdali su: Nasiha Pozder, Hamdija Abdić, Mirsad Zaimović, Elzina Pirić, Zlatko Kravić, Elma Đogić, Josip Martić i Ivan Boban.

 Na osnovu pojedinačnog izjašnjavanja, sa 56 glasova za, bez glasova protiv i uz 28 uzdržanih glasova, usvojen je sljedeći:

D N E V N I R E D

1. Informacija o analizi efekata primjene Odluke Vlade FBiH o ograničavanju cijene snabdijevanja električnom energijom.

Informaciju je dostavila Vlada FBiH.

Premijer Novalić dao je dodatno obrazloženje.

Ispred JP Elektroprivreda d.d. Sarajevo obratio se direktor Admir Andelija.

Ispred Odbora za energetiku, rudarstvo i industriju obrazlagao je Bahrudin Šarić.

U raspravi su učestvovali: Mujo Hasić, Sanela Klarić, Bahrudin Šarić, Safer Demirović, Salko Zildžić, Irfan Čengić, Damir Mašić, Sabina Ćudić, Suad Kaknjo, Dževad Adžem, Mirsad Čamdžić, Nihad Čolpa i ministar Nermin Džindić.

Potpredsjedavajući je stavio na glasanje zaključke Vlade FBiH sa popravkom koju je sugerirao zastupnik Šarić.

Sa 65 glasova za, šest glasova protiv i uz tri uzdržana glasa, usvojen je sljedeći:

Z A K LJ U Č A K

Predstavnički dom Parlamenta Federacije Bosne i Hercegovine prima k znanju Informaciju o analizi efekta primjene odluke Vlade Federacije BiH o ograničavanju povećanja cijena snabdijevanja električnom energijom ("Službene novine Federacije BiH”, broj 3/22) (zahtjev JP "Elektroprivreda BiH' d.d. - Sarajevo za odobrenje nastavka rada Bloka 4 u Podružnici Termoelektrana “Tuzla", Tuzla i Bloka 5 u Podružnici Termoelektrana "Kakanj”, Kakanj).

Predstvnički dom Parlamenta Federacije Bosne i Hercegovine podržava pokrenute aktivnosti od strane institucija Federacije Bosne i Hercegovine i Bosne i Hercegovine (Ministarstva vanjske trgovine i ekonomskih odnosa) radi produženja rada Bloka 4 u Podružnici Termoelektrana "Tuzla", Tuzla i Bloka 5 u Podružnici Termoelektrana ,,Kakanj”, Kakanj, odnosno traženje prema sekretarijatu Energetske zajednice o izmjeni statusa pomenutih blokova, tako sto će se isti, iz "OPT-OUT” liste, uključiti u Nacionalni plan smanjenja emisija za Bosnu i Hercegovinu (NERP BiH), a čime bi se produžio rad predmetnih blokova do 01.01.2028. godine.

Predstavnički dom Parlamenta Federacije Bosne i Hercegovine odobrava nastavak rada Bloka 4 u Podružnici Termoelektrana “Tuzla", Tuzla i Bloka 5 u Podružnici Termoelektrana ,,Kakanj”, Kakanj, kako bi se osiguralo nesmetano snabdijevanje električnom i toplotnom energijom, što se osigurava radom ovih blokova.

Ovaj zaključak stupa na snagu danom donošenja i objavit će se u ,,Službenim novinama Federacije BiH".

Safer Demirović predložio je zaključak. Sa 73 glasa za, bez glasova protiv i bez uzdržanih glasova, usvojen je sljedeći:

Z A K LJ U Č A K

Predstavnički dom Parlamenta FBiH traži od Vlade FBiH da u roku do 30 dana dostavi Predstavničkom domu Parlamenta FBiH informaciju o statusu realizacije projekata izgradnje zamjenskih termoblokova (Blok 7, TE Tuzla, Blok 1, TE Banovići, i Blok 8, TE Kakanj), čija je izgradnja planirana važećom Okvirnom energetskom strategijom BiH do 2035. godine. Informacija treba da obuhvati nivo implementacije projekta, mogućnosti njegove realizacije, odnosno za koji projekat je izvjesno da se neće realizirati i iz kojih razloga.

Klub zastupnika SDP BiH predložio je zaključak . Sa 72 glasa za, bez glasova protiv i bez uzdržanih glasova usvojen je sljedeći:

Z A K LJ U Č A K

Predstavnički dom Parlamenta Federacije BiH zadužuje Federalnu upravu za inspekcijske poslove da sedmično saopštava javnosti informacije o inspekcijskim nadzorima koji će sadržavati podatke o imenima privrednih subjekata koji su kršili odluke Vlade FBiH u vezi s propisanim maržama za životne namirnice i naftne derivate, kao i o visini izrečenih kazni prema Zakonu o kontroli cijena u FBiH. To se odnosi i na inspekcijske nadzore od 15.02.2022. do 09.03.2022. godine.

Klub zastupnika Naša stranka predložio je zaključke, koji nisu usvojeni - Obavezujemo Vladu Federacije BiH, odnosno resorno ministarstvo da u redovnoj zakonodavnoj proceduri na razmatranje upute Nacrt zakona o korištenju obnovljivih izvora energije i učinkovite kogeneracije; Obavezujemo Vladu Federacije BiH, odnosno resorno ministarstvo da, iz sredstava dobiti od izvoza električne energije u posljednjih nekoliko mjeseci, hitno pokrenu projekte za smanjenje emisija polutanata (SO2, NOx i PM čestica), iz svih termoblokova u Federaciji BiH, u skladu sa obavezama prema Energetskoj zajednici i zdravlju gradana FBiH; Obavezujemo Vladu Federacije BiH, odnosno resorno ministarstvo (Elektroprivredu BiH) da hitno implementiraju projekat snabdijevanja toplotnom energijom daljinskog grijanja Tuzle i Lukavca sa postojećeg termobloka 6, čija implementacija se odgađa već nekoliko godina;Obavezujemo kolegije oba doma Parlamenta FBiH da po dostavljanju Nacrta Zakona o korištenju obnovljivih izvora energije i učinkovite kogeneracije od strane predlagača isti stave na dnevni red prve naredne sjednice (23 glasa za, 13 glasova protiv i 23 uzdržana glasa).

Potpredsjedavajući je zaključio rad 14. vanredne sjednice u 20.38.

Transkript i prijepis transkripta sjednice čine sastavni dio Zapisnika.

 SEKRETAR POTPREDSJEDAVAJUĆI

 PREDSTAVNIČKOG DOMA PREDSTAVNIČKOG DOMA

 PARLAMENTA FEDERACIJE BIH PARLAMENTA FEDERACIJE BIH

 Ivan Miličević Dr. Mladen Bošković